stanford-oval/wikipedia huggingface dataset:
Eric Ragnar Sventenius

| Eric Ragnar Sventenius> Erik Ragnar Svensson |
| --- | --- |

Henkilötiedot
Syntynyt: 1910 Skirö, Ruotsi
Kuollut: 23. kesäkuuta 1973 Kanariansaaret
Koulutus ja ura
Tutkimusalue:  Kasvitiede
Erik Ragnar Svenssonin patsas Viera y Clavijon kanarian kasvitieteellisessä puutarhassa, Ana Luisa Benítezin työ
Eric Ragnar Sventenius (1910−23. kesäkuuta 1973), syntyjään Erik Ragnar Svensson oli ruotsalainen kasvitieteilijä, joka tutki erityisesti Kanariansaarten kasvistoa. Hän oli mahdollisesti itse oppinut kasvitieteilijä sekä myös taiteilija ja kielitieteilijä, jonka intohimona oli Kanariansaarten kasviston suojeleminen. Kaiken kaikkiaan Sventeniuksen elämästä ei kuitenkaan tiedetä kovin paljoa.
Sventenius syntyi Skirön kylässä Smålannissa. Hän oli jo lapsena kiinnostunut puutarhanhoidosta ja 20-vuotiaana hän lähti Ruotsista ulkomaille opiskelemaan ja työskentelemään. Sventeniuksen on arveltu opiskelleen Erfurtissa, Luganossa ja Prahassa, mutta hänen opinnoistaan ei ole varmoja tietoja.
Vuonna 1934 Karl Faust kutsui Sventeniuksen sekä muita kasvitieteilijöitä Blanesiin Espanjan Costa Bravalle suunnittelemaan uudistettavaa Marimurtran kasvitieteellistä puutarhaa. Sventenius toimi Marimurtran kasvitieteellisen puutarhan johtajana vuodesta 1935 syyskuuhun 1940, jolloin Faust irtisanoi hänet johtajan tehtävästä. Tuolloin Euroopassa oli käynnissä toinen maailmansota ja Sventenius oli köyhä ja koditon. Hän vetäytyi Barcelonan lähelle Montserratin luostariin, jossa hän opiskeli latinaa ja hoiti luostarin kasvikokoelmaa sekä puutarhaa. Luostarissa Sventenius myös ystävystyi munkki Adeodato Marcetin kanssa.
Vuonna 1942 Sventenius vaihtoi nimensä Erik Svenssonista Eric Sventeniukseksi ja seuraavana vuonna 1943 hän siirtyi kasvitieteilijäksi Teneriffalle. Siellä hänen ensisijainen työtehtävänsä oli tutkia Kanariansaarten kasvistoa, ja sitä hän tekikin loppuelämänsä ajan.
Sventeniuksella oli pitkä suhde saksalaisen Lotti Kercherin kanssa ja heidän oli ilmeisesti tarkoitus mennä naimisiin. Sventenius kuitenkin kuoli auto-onnettomuudessa puutarhansa edustalla Kanariansaarilla 23. kesäkuuta 1973.
Sventenius julkaisi kaiken kaikkiaan 23 tieteellistä julkaisua, joissa hän kuvasi tieteelle kaksi uutta sukua sekä noin sata tieteellistä nimeä, joista osa oli lajinsisäisten taksonien ja risteymien nimiä. Noista nimistä noin 60 on edelleen käytössä olevia tieteellisiä lajinimiä, joskin osa lajeista luokitellaan nykyisin eri sukuun. Sventeniuksen kunniaksi on nimetty asterikasvisuku Sventenia sekä kymmenkunta muuta, eri heimoihin kuuluvaa kasvilajia. Auktorinimi on Svent.
Aiheesta muualla

Kuvia tai muita tiedostoja aiheesta Eric Ragnar Sventenius Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Katalonia  Saksa  Yhdysvallat 
Tieteilijät:  International Plant Names Index
Czaplów

| Czaplów |
| --- | --- |
 Czaplów
 Koordinaatit: 50°50′19″N, 20°56′49″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Bieliny
Väkiluku (2011):  536
SIMC:  0227620
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Czaplów on kylä Bielinyn kunnassa Puolassa. Se sijaitsee noin 1,5 kilometrin päässä kunnan hallintokeskuksesta, Bielinyn kylästä.
Czaplówin väkiluku oli 536 vuoden 2011 väestönlaskennassa. Asukkaista 51,3 prosenttia oli naispuolisia ja 48,7 miespuolisia. Alle 18-vuotiaat muodostivat 19,8 prosenttia kylän väestöstä, työikäiset 67,9 prosenttia ja eläkeläiset 12,3 prosenttia. Bielinyn kunnan asukkaista 5,3 prosenttia asuu Czaplówissa.
Bieliny Poduchowne

| Bieliny Poduchowne |
| --- | --- |
 fiBieliny Poduchowne 
 50°51′04″N, 20°57′04″E 
Väestö
Väkiluku:  1 000
Bieliny Poduchowne on kylä Bielinyn kunnassa Kielcen piirikunnassa, Świętokrzyskien voivodikunnassa Puolassa. Kylä sijaitsee noin 3 kilometrin päässä Bielinyn kunnan hallintokeskuksesta, Bielinyn kylästä. Siellä asuu noin 1 000 henkilöä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Belno

| Belno |
| --- | --- |

 fiBelno 
 50°48′54″N, 20°56′38″E 
Väestö
Väkiluku (2011):  476
Belno on kylä Bielinyn kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin viiden kilometrin päässä Bielinyn kylästä. Belnossa asui vuoden 2011 väestönlaskennan mukaan 476 henkilöä.
Käännös suomeksi
Sørkedalenin kirkko

| Sørkedalenin kirkko Sørkedalen kirke |
| --- | --- |
 Kirkko vuonna 2008.
Sijainti:  Oslo, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1865
Suunnittelija:  Harald Hille
Materiaali:  tiili
Istumapaikkoja:  132
Lisää rakennusartikkeleitaArkkitehtuurin teemasivulla
Sørkedalenin kirkko (norj. Sørkedalen kirke) on Oslon kunnassa Norjassa sijaitseva tiilinen pitkäkirkko vuodelta 1865.
Aiheesta muualla

Kuvia tai muita tiedostoja aiheesta Sørkedalenin kirkko Wikimedia Commonsissa
Bieliny

Bielinyn kunnan vaakuna
Bieliny on kunta Kielcen piirikunnassa Świętokrzyskien voivodikunnassa Puolassa. Sen hallintokeskus on Bielinyn kylä.
Vuoden 2011 väestönlaskennan mukaan Bielinyn asukasluku oli 10 110. Kunnan pinta-ala on 88,2 neliökilometriä.
Bielinyn kunnan kylät ovat Belno, Bieliny, Bieliny Poduchowne, Czaplów, Górki Napękowskie, Huta Podłysica, Kakonin, Lechów, Makoszyn, Napęków, Huta Nowa, Porąbki, Stara Huta, Stara Huta-Koszary ja Szklana Huta.
Käännös suomeksi
Aseveliakseli

Aseveliakseli oli nimitys Suomessa sotien jälkeisinä vuosikymmeninä vaikuttaneelle länsimieliselle poliittiselle koalitiolle, jonka muodostivat lähinnä SDP:tä, Kokoomusta ja Kansanpuoluetta kannattaneet neuvostovastaiset sotaveteraanit. SDP:n oikeistoa ja Kokoomuksen vasemmistoa sekä liberaaleja yhdistävät koalitiot muodostuivat lähinnä Etelä-Suomen suuriin (Helsingin mlk, Tampere), usein muodollisesti vasemmistoenemmistöisiin kuntiin, kauppaloihin ja kaupunkeihin vastapainoksi vasemmistososiaalidemokraateille, kansandemokraateille ja Maalaisliitolle eli kansanrintamalle. Aseveliakseli sai toimintaansa merkittävää rahoitusta lännestä. Rahoitus tuli enimmäkseen Yhdysvaltain keskustiedustelupalvelu CIA:lta ja vähäisemmässä määrin Ruotsin ja Länsi-Saksan sosialidemokraattisilta puolueilta ja ay-liikkeeltä. Vastaavasti Neuvostoliitto rahoitti Suomen Maalaisliittoa ja Suomen kommunististä puoluetta.
Neuvostoliitto suhtautui aikanaan kriittisesti aseveliakseliin epäillen sen pyrkivän lopettamaan Suomen puolueettomuuden, YYA-sopimuksen sekä vievän Suomen läntiseen sotilasliitto Natoon. Tämän vuoksi aseveliakselille perustuneet hallitusratkaisut eivät osoittautuneet kovin pitkäikäisiksi, koska Suomessa länsi-integraation turvaamisen lisäksi arvostettiin myös YYA-sopimuksen hengessä kasvanutta bilateraalikauppaa Neuvostoliiton kanssa, joka ilman täyttä kaupallista kilpailua tarjosi merkittäviä vientimahdollisuuksia suomalaisille suuryrityksille, jotka käyttivät suomalaisia pieniä ja keskisuuria yrityksiä alihankkijoinaan.
Asevelipolitiikan painopiste oli SDP:n sisällä oikeisto- ja vasemmistohakuisten sosialidemokraattien välisessä kilpailussa. Aseveliakselin modernein muoto on sinipuna, jossa sosiaalidemokraattien oikea laita kannattaa nopeaa ja syvällisempää länsi-integraatiota mm. EU- ja Nato-jäsenyyden muodossa sekä kiinteää transatlanttista yhteistyötä. Valtakunnallisella tasolla tämä suuntaus oli 1990-luvulla merkittävin Paavo Lipposen johtamien hallitusten muodossa.
Honka-liitto

Merkittävimpiä aseveliakselin ilmentymiä oli Veikko Vennamon kokoama tukirintama presidenttiehdokas Olavi Hongan taakse. Olavi Hongan presidenttiehdokkuutta tuettiin vahvimmin  Kokoomuksessa, SDP:ssä, Kansanpuolueessa, RKP:ssä sekä Vennamon omassa puolueessa, Suomen Pientalonpojissa.
Aseveliakseli Tampereella

Aseveliakselin vaikutus näkyi ehkä selvimmin Tampereella, jonka kunnallispolitiikkaa SDP ja Kokoomus hallitsivat vuoden 1945 kunnallisvaaleista 1980-luvulle. Tamperelaisen aseveliakselin loivat SDP:hen kuulunut kaupunginjohtaja Erkki Lindfors ja Kokoomukseen lukeutunut kaupunginvaltuuston puheenjohtaja, opettaja Lauri Santamäki. Miesten katsottiin tasapainottaneen toisiaan, mikä takasi aseveliakselin menestyksen. Lindfors oli määrätietoinen ja periksiantamaton, ajoittain kovaotteinen ja häikäilemätönkin johtaja, kun taas Santamäki oli rauhallinen ja sovitteleva kunnallispoliitikko, joka mielellään puntaroi vaihtoehtoisia ratkaisumalleja kulloinkin ajankohtaisiin ongelmiin. Aseveliakselin taustatukena oli Tukholmasta Tampereelle vuonna 1956 palannut päätoimittaja Arvo Tuominen.
Erkki Lindforsin kuoltua 1969 hänen "napansa" aseveliakselissa peri uusi kaupunginjohtaja Pekka Paavola. Lopullisesti tamperelaisen aseveliakselin on sanottu murtuneen Tampereen ensimmäisen pormestarin vaalissa syksyllä 2006.
Aseveliakselin aikaansaannoksina pidetään Tampereen yliopistoa, Tampereen teknillistä korkeakoulua, Tampereen jäähallia, Tampereen yliopistollista sairaalaa ja Yleisradion TV2:n studioita Ristimäessä. Välillisesti aseveliakseli vaikutti myös Pirkanmaan nousuun merkittäväksi talousmaakunnaksi.
Penkkipunnerrus

Mies tekee penkkipunnerrusta Sörnäisten vankilan salilla 1979.
Penkkipunnerrus on yksi voimanoston kolmesta liikkeestä. Punnerrus suoritetaan erityisellä penkillä selällään maaten siten, että jalkaterät ovat maassa ja rintakehä kaarella siten, että hartiat ja pakarat ovat penkkiä vasten. Punnerrettaessa levytanko, johon painot on kiinnitetty, tuodaan vaakasuorassa rintakehälle ja nostetaan kädet ylös suoristaen. Toisto tulisi tehdä rauhallisesti, eikä esimerkiksi kilpailuissa hyväksytä suoritusta, jossa tanko pompautetaan rinnalta.
Penkkipunnerruksesta järjestetään myös omia kisoja, joihin ei kuulu muita liikkeitä.
Erään yleisen määritelmän mukaan lihaksiltaan hyväkuntoinen mies pystyy nostamaan kerran ainakin oman painonsa verran penkkipunnerruksessa. Aktiivinen harrastaja voi yleensä nostaa noin 1,2–2,0 kertaa oman painonsa. Parhaat penkkipunnertajat nostavat jopa yli 2,7 kertaa oman painonsa verran. Yleisesti katsotaan, että mikäli punnertaja on pitkä, siitä on enemmän haittaa kuin hyötyä harrastajatasolla, jos nostotulosta suhteutetaan punnertajan omaan painoon. Tätä perustellaan sillä, että käsien pituus lisää myös nostomatkaa.lähde?
Työskentelevät lihakset

Penkkipunnerrus kohdistuu eniten rintalihaksiin. Toissijaisia nostoon vaikuttavia lihaksia ovat tankoa rinnalta nostettaessa iso rintalihas sekä koko suorituksen ajan hartialihaksen etuosa. Käsien ojentajalihaksia tarvitaan lähinnä suorituksen loppuvaiheessa.
Oteleveys

Penkkipunneruksessa oteleveydellä on tärkeä merkitys. Kapealla otteella tehtäessä liike vaikuttaa enemmän ojentajiin kuin leveällä otteella tehtäessä. Liike tehostuu, kun kädet pidetään lähellä kylkiä. Leveällä otteella taas liike vaikuttaa enemmän rintalihaksiin ja hartioihin.lähde?
Maailmanennätys

Kansainvälisen voimanostoliiton IPF:n hyväksymistä maailmanennätyksistä paras on yli 120 kilogramman sarjassa Blaine Sumnerin 415 kg marraskuulta 2018. Ilman penkkipunnerruspaitaa nostetussa klassisessa penkkipunnerruksessa maailmanennätys raskaimmassa sarjassa on Thomas Davisin 290 kg toukokuulta 2018. Muiden voimanostoliittojen alaisissa kilpailuissa on nostettu parempia tuloksia. Ennätystulokset ovat vaihtelevia johtuen eri järjestöjen tekniikkaa, varustusta ja dopingtestausta koskevista säännöistä.
Eri suoritustapoja

Sotilaspenkkipunnerruksella tarkoitetaan penkkipunnerrusta, jossa jalat pidetään taitettuina ilmassa. Sotilaspenkkipunnerruksessa tarkoituksena on saada mahdollisimman monta toistoa painolla, joka vastaa penkkipunnertajan omaa painoa. Lajin kehittivät vuonna 1995 Tuomo Juupaluoma ja Juha Väliaho. Vuonna 2010 lajin nimi muutettiin voimapunnerrukseksi.
Vinopenkkipunnerruksessa penkillä ei maata vaakasuorassa, vaan penkki on kallellaan noin 20–30 asteen kulmassa, jolloin punnerrusasento on tavallista enemmän pystyssä. Tällöin liike kohdistuu rintalihaksen yläosaan, minkä lisäksi olkapäät työskentelevät tavallista enemmän. Painoja laskettaessa alas on tärkeää laskea tanko lähemmäksi kaulaa kuin normaalissa penkkipunnerruksessa, jossa se lasketaan rintakehälle.
Kehonrakennus

Penkkipunnerrusta käytetään yleisesti myös kehonrakennuksessa, sillä se on hyvä yläkehon perusliike.
Aiheesta muualla

Wikimedia Commonsissa on kuvia tai muita tiedostoja aiheesta .
Penkkipunnerrus Suomen voimannostoliiton kotisivuilla
World Powerlifting Congress Finlandin kotisivut, joilla miesten ja naisten Suomen-ennätykset penkkipunnerruksessa
Suomen Voimapunnerrus ry SVRY:n kotisivut
Rudolf Gramlich

Rudolf ”Rudi” Gramlich (6. kesäkuuta 1908 Frankfurt am Main, Hessen, Saksa – 14. maaliskuuta 1988) oli saksalainen jalkapalloilija, pelipaikaltaan hyökkäävä keskikenttäpelaaja.
Gramlich edusti koko kymmenvuotisen ammattilaisuransa Eintracht Frankfurtia. Hän liittyi Saksan A-maajoukkueeseen syyskuussa 1931 ja pelasi joukkueessa 22 ottelua. Hän pelasi sekä vuoden vuoden 1934 maailmanmestaruuskilpailuissa että kapteenina kesäolympialaisissa 1936, molemmissa yhdessä ottelussa täydet minuutit.
Gramlich työskenteli vuodesta 1936 Schutzstaffelille ja myöhemmin myös Eintrachtin puheenjohtajana. Hänet pidätettiin toisen maailmansodan jälkeen yhdysvaltalaisten toimesta epäiltynä sotarikoksista mutta vapautettiin vuonna 1947.
Akvitanianhauki

| Akvitanianhauki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Haukikalat Esociformes
Heimo::  Hauet Esocidae
Suku::  Esox
Laji::  aquitanicus
Kaksiosainen nimi
 Esox aquitanicus  Denys, Dettai, Persat, Hautecœur & Keith, 2014 
Katso myös
   Akvitanianhauki Wikispeciesissä  
Infobox OKVirheellinen NIMI-arvo: 
Akvitanianhauki (Esox aquitanicus) on haukien heimon kalalaji, joka kuvattiin tieteellisesti vuonna 2014. Sitä tavataan Ranskan lounaisosien vesistöissä, ja hauesta sen erottaa erityisesti lyhyemmän kuononsa perusteella.
Kuvaus

Akvitanianhauki on muiden haukien tapaan solakka ja pitkänomainen petokala. Sen erottaa hauesta (E. lucius) ja italianhauesta (E. cisalpinus) lyhyemmästä kuonosta.
Akvitanianhauen kylkien väritys on harmaasta keltavihreään. Niissä on 16–30 vaaleaa, vinoa pystyjuovaa, jotka erottuvat nuorilla yksilöillä selvästi. Suurimmilla yksilöillä juovat ovat useimmiten muuttuneet epäsäännöllisiksi täpliksi. Evien väri vaihtelee keltaisesta oranssiin. Kala kasvaa toista metriä pitkäksi.
Levinneisyysalue

Akvitanianhaukea tavataan Ranskassa Atlanttiin laskevissa vesistöissä. Sitä on löydetty Charenten, Dordognen, Eyren ja Adourin vesistöistä. Sitä on todennäköisesti myös Garonnen ja mahdollisesti myös Sèvre niortaisen ja Loiren vesistöissä. Mouriscotjärvi on eteläisin paikka, jossa lajia on nähty.
Luokitus

Ranskalainen tutkijaryhmä kuvasi E. aquitanicus -lajin ensi kertaa tieteellisesti vuonna 2014. Ranskan päävesistöistä 1800-luvulla ja 2000-luvulla otettujen näytteiden morfologisten ja DNA-tuntomerkkien perusteella he erottivat kolme haukilajia, hauen, siitä hiljattain erotetun Esox cisalpinus -lajin (italianhauki) ja kolmannen, aiemmin tuntemattoman lajin. Akvitanianhauki voi risteytyä tavallisen hauen kanssa lajien esiintyessä yhdessä.
Lajinimi viittaa Ranskan Akvitanian alueeseen.
Fatboy Slim

| Norman Quentin Cook |
| --- | --- |
 Fatboy Slim vuonna 2004.
Henkilötiedot
Syntynyt: 16. heinäkuuta 1963 (ikä 61)
Ammatti:  muusikko, musiikkituottaja, DJ
Muusikko
Taiteilijanimi:  Fatboy Slim
Laulukielet:  englanti
Aktiivisena:  1979–
Tyylilajit:  big beat, electronica, trip hop, rave
Soittimet:  fonografi, kosketinsoitin, basso, kitara, rummut
Levy-yhtiöt:  Skint Astralwerks Southern Fried
Aiheesta muualla
www.fatboyslim.net
  [ Muokkaa Wikidatassa ] [ ohje ]  
Fatboy Slimin konsertti, Brighton Beach, 2002.
Fatboy Slim (oikealta nimeltään Norman Quentin Cook, syntyjään Quentin Leo Cook, s. 16. heinäkuuta 1963) on brittiläinen dance-muusikko, -tuottaja ja DJ. Hänen musiikkityylinsä, jota nimitetään big beatiksi, on sekoitus hip hopia, rockia, rhythm and bluesia ja breakbeatia. Fatboy Slim tuli erittäin suosituksi 1990-luvun loppupuolella muun muassa singlehittiensä The Rockafeller Skank, Praise You ja Right Here, Right Now ansiosta.
Diskografia > Albumit

Better Living Through Chemistry (1996)  #69 UK
You've Come a Long Way, Baby (1998)  #1 UK
On The Floor At The Boutique (1998)
Halfway Between the Gutter and the Stars (2000)  #8 UK
Palookaville (2004)  #14 UK
Why Try Harder (2006)  #1 UK
Diskografia > Singlet

"Santa Cruz" (1996)
"Everybody Needs a 303" (1996) #191 UK
"Punk to Funk" (1996) #177 UK
"Going Out of My Head" (1997) #57 UK
"Everybody Needs a 303 (Remix)" (1997) #34 UK
"The Rockafeller Skank" (1998) #6 UK
"Gangster Trippin'" (1998) #3 UK
"Praise You" (1999) #1 UK, #36 US
"Right Here Right Now" (1999) #2 UK
"Badder Badder Schwing" (Freddy Fresh mukana Fatboy Slim) (1999) #34 UK
"Sunset (Bird of Prey)" (2000) #9 UK
"Demons" (mukana Macy Gray) (2001) #16 UK
"Star 69" / "Weapon of Choice" (2001) #10 UK
"A Song for Shelter" / "Ya Mama" (2001) #30 UK
"Retox" (2002) #73 UK
"Slash Dot Dash" (2004) #12 UK
"Wonderful Night" (2004) #59 UK
"The Joker" (2005) #32 UK
"Don't Let the Man Get You Down" (2005) #153 UK
"That Old Pair of Jeans" (2006)
Aiheesta muualla

Kuvia tai muita tiedostoja aiheesta Fatboy Slim Wikimedia Commonsissa
Virallinen sivusto (englanniksi)
Fatboy Slim Last.fm:ssä (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Tšekki  Alankomaat 
Taiteenala:  Grammy Awards  MusicBrainz 2 
Henkilöt:  DDB 
Muut:  IdRef
Sven Palme

Sven Palme
Sven Palme (4. joulukuuta 1854 Kalmar, Ruotsi – 9. elokuuta 1934 Tukholma) oli ruotsalainen vakuutusjohtaja.
Sven Palme oli aluksi sotilasuralle palvellen upseeriksi valmistuttuaan luutnanttina Svean tykistörykmentissä. Hän siirtyi sitten Henkivakuutusyhtiö Victorian palvelukseen ja aloitti uransa vakuutusalalla. Vuodesta 1888 alkaen hän toimi Thule-henkivakuutusyhtiön pääjohtajana aina vuoteen 1933 saakka. Palme oli aikaansaamassa ja kehittämässä Pohjoismaiden vakuutusmiesten ja -laitosten yhteistoimintaa.
Sven Palme tuki jo 1900-luvun alun sortovuosina suomalaisia ja avusti Suomesta karkoitettuja henkilöitä Ruotsissa. Suomen julistauduttua itsenäiseksi 1917 Palme oli hankkimassa sanomalehdistön kautta tunnustusta Suomen itsenäisyydelle ja vaikutti asiassa myös Ruotsin hallitukseen. Suomen sisällissodan alettua Palme oli hankkimassa virallista ja vapaaehtoista apua sodan valkoisille. Palme vieraili useita kertoja Suomessa, viimeksi kesällä 1934.
Sven Palme oli naimisissa vuodesta 1883 suomalaissyntyisen vapaaherratar Hanna von Bornin kanssa, jonka isä oli vapaaherra J. A. von Born. Heidän poikansa Olof Palme oli johtohenkilönä organisoimassa ruotsalaista prikaatia Suomen sisällissodan alettua. Hän kaatui Tampereen valtauksen aikana, ja hänet haudattiin Sigtunaan. Ruotsin pääministeri Olof Palme oli Sven Palmen pojanpoika.
Paul Zielinski

Paul Zielinski (20. marraskuuta 1911 Duisburg, Ruhrin alue, Nordrhein-Westfalen, Saksa – 20. helmikuuta 1966) oli saksalainen jalkapalloilija, pelipaikaltaan vasen keskikenttäpelaaja. Hän toimi myös valmentajana.
Zielinski edusti pelaajan muun muassa joukkueita Union Hamborn ja LSV Markersdorf. Hän liittyi Saksan A-maajoukkueeseen toukokuussa 1934 ja pelasi joukkueessa 15 ottelua. Hän kuului joukkueen kokoonpanoon vuoden 1934 maailmanmestaruuskilpailuissa ja pelasi neljässä ottelussa täydet minuutit.
Camarguenkarja

| Camarguen-karja |
| --- | --- |

Alkuperä ja nimet
Alkuperämaa::  Ranska
Muita nimityksiä::  Raço di Biòu vuodesta 1996 alkaen
Ominaisuudet
Paino::  sonnit 400 kg,   lehmät 250 kg
Värit::  musta tai joskus tummanruskea
Camarguenkarja on väriltään musta nautakarjarotu. Se elää nimensä mukaisesti Ranskan Provence-Alpit-Rivieran alueella, Rhônejoen suistossa sijaitsevalla Camarguen kosteikkoalueella. Rotua käytetään pääasiassa lihan tuottoon, härkätaisteluihin ja perinnemaiseman ylläpitoon.
Camarguenkarjan naudat ovat pienikokoisia. Sonnit ovat 125 senttimetriä korkeita painon ollessa 400 kilogrammaa. Lehmien korkeus on 115 senttimetriä ja paino 250 kilogrammaa. Väriltään camarguenkarja on musta tai joskus tummanruskea. Sen sarvet ovat harmaat ja kärjistä tummat. Rotua on alun perin kasvatettu pääasiassa härkätaisteluihin. Rodun maidon tuotto on huono ja sitä käytetään pääasissa lihantuottamiseen. Sillä on myös merkitystä suiston perinteisen maiseman ylläpitämisessä kun se pitää aluskasvillisuutta kurissa laiduntaessaan. Perinteistä camarguenkarjaa on jäljellä noin 5 000 yksilöä.
Perinteiset ranskalaiset härkätaistelut, la course Camarguaise, joita järjestetään esimerkiksi Arlesin roomanajalta peräisin olevalla amfiteatterissa ovat verettömiä. Samoja härkiä käytetään uudestaan taisteluissa ja hyvä härkä voi taistella 10 vuotta. Huonot taisteluhärät päätyvät teuraaksi. Niissä matadorin tai raseteurin pitää taistelussa ottaa härän sarvien väliin laitettu nauha pois. Yhden ottelun kesto on 15 minuuttia.
Aiheesta muualla

Wikimedia Commonsissa on kuvia tai muita tiedostoja aiheesta .
Taureau de Camargue Avignon et Provence. Viitattu 7.7.2019 (ranskaksi).
Camargue Cattle Characteristics, Origin & Uses Roysfarm. Viitattu 7.7.2019 (englanniksi).
Camargue Beef2Live – FarmCentric.  17.6.2019. Viitattu 7.7.2019 (englanniksi).
Artturi Toivola

| Artturi Toivola> Henkilötiedot |
| --- | --- |
Syntynyt: 23. toukokuuta 1998 (ikä 26) Jyväskylä, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  181 cm
Paino:  77 kg
Seura
Seura:  Tingsryds AIF
Sarja:  HockeyAllsvenskan
Pelaajaura
Pääsarjaura:  2016–
Aik. seurat:  Pelicans (SML) Peliitat (Mestis) HPK (SML)
Artturi Toivola (s. 23. toukokuuta 1998 Jyväskylä) on suomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Tingsryds AIF:ssä. Hän on pelipaikaltaan keskushyökkääjä, mutta Toivola osaa pelata myös laidassa. HänToivola on pelityyliltään puolustava keskushyökkääjä.
Ura > Maajoukkueura

Toivola pelasi alle 18-vuotiaiden Ivan Hlinkan muistoturnauksessa vuonna 2015. Yhteensä hän on pelannut neljä nuorten ja 19 poikien maaottelua.
Muuta

Toivolan isä Mika on valmentanut SM-liigassa Ässiä, Lukkoa ja Pelicansia sekä toiminut Ässien ja HPK:n urheilutoimenjohtajana.
Caroline Polachek

| Caroline Polachek |
| --- | --- |
 Polachek vuonna 2016
Henkilötiedot
Koko nimi:  Caroline Elizabeth Polachek
Syntynyt: 20. kesäkuuta 1985 (ikä 39) New York City, [[New York|]], Yhdysvallat
Muusikko
Taiteilijanimi:  Ramona Lisa, CEP
Aktiivisena:  2005-
Tyylilajit:  Indie pop
Yhtyeet:  Chairlift (2005-2017)
Levy-yhtiöt:  Columbia Records, Sony Music Entertainment, Terrible, Pannonica, Perpetual Novice
Aiheesta muualla
www.carolinepolachek.com
  [ Muokkaa Wikidatassa ] [ ohje ]  
Caroline Elizabeth Polachek (s. 20. kesäkuuta 1985 New York City, New York, Yhdysvallat) on yhdysvaltalainen laulaja-lauluntekijä ja tuottaja.
Polacheck tuli tunnetuksi jäsenenä indiebändi Chairliftissä, hän on myös työskenellyt Ramona Lisa ja CEP taiteilijanimien alla ennen kuin alkoi julkaisemaan musiikkia itsenään vuonna 2019. Polachek on myös kirjoittanut ja tuottanut musiikkia monille artisteille kuten Charlie XCX:lle, Blood Orangelle ja Beyoncélle.